ddrg/super_eurlex huggingface dataset:
Euroopa Liidu Teataja L 057 , 26/02/1997 Lk 0004 - 0004



Nõukogu otsus, 17. detsember 1996, Euroopa Ühenduse ja Uus-Meremaa vahelise, elusloomade ja loomsete saadustega kauplemise suhtes kohaldatavaid sanitaarmeetmeid käsitleva kokkuleppe sõlmimise kohta (97/132/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: Euroopa Ühenduse ja Uus-Meremaa vahel sõlmitud ning elusloomade ja loomsete saadustega kauplemise suhtes kohaldatavaid sanitaarmeetmeid käsitlev kokkulepe on piisav vahend WTO sanitaar- ja fütosanitaarmeetmete rakendamise lepingu loomatervishoiumeetmete sätete elluviimiseks; kokkulepe aitab kaasa Euroopa Ühenduse ja Uus-Meremaa vahel elusloomade ja loomsete saadustega kauplemise soodustamisele sanitaar- ja fütosanitaarmeetmete samaväärsuse järkjärgulise tunnustamise, piirkondadeks jaotamise kohaldamise aktsepteerimise ning teabevahetuse ja koostöö arendamise kaudu; kokkulepe tuleks ühenduse nimel heaks kiita, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Ühenduse ja Uus-Meremaa vaheline kokkulepe, mis käsitleb elusloomade ja loomsete saadustega kauplemise suhtes kohaldatavaid sanitaarmeetmeid. Kokkuleppe ja selle lisade tekst on lisatud käesolevale otsusele. Artikkel 2 Nõukogu eesistujal on õigus määrata isik, kes on volitatud ühenduse suhtes siduvale kokkuleppele alla kirjutama. Artikkel 3 Kokkuleppe artikli 16 lõikes 1 osutatud ühises korralduskomitees esindab ühendust komisjon, keda abistavad liikmesriikide veterinaarteenistuse esindajad. Ühenduse seisukoha kõnealuse komitee käsitlevates küsimustes vastavalt kokkuleppe artikli 16 lõike 2 viimasele lausele kujundab nõukogu komisjoni ettepanekul kvalifitseeritud häälteenamusega. Artikkel 4 Kokkuleppe rakendamiseks kehtestatakse värske liha ja lihatoodete osas kõnealuse direktiivi artiklis 29 sätestatud korras garantiid, mis on samaväärsed direktiivis 72/462/EMÜ [1] sätestatud garantiidega. Artikkel 5 Käesolev otsus avaldatakse Euroopa Ühenduste Teatajas. Käesolev otsus jõustub selle avaldamise päeval. Brüssel, 17. detsember 1996 Nõukogu nimel eesistuja I. Yates [1] EÜT L 302, 31.12.1972, lk 28. Direktiivi on viimati muudetud määrusega (EMÜ) nr 1601/92 (EÜT L 173, 27.6.1992, lk 13). --------------------------------------------------
Euroopa Liidu Teataja L 014 , 17/01/1997 Lk 0057 - 0058



Komisjoni otsus, 18. detsember 1996, millega muudetakse otsuseid 93/196/EMÜ ja 93/197/EMÜ seoses hobuslaste impordiga Islandilt (EMPs kohaldatav tekst) (97/36/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta direktiivi 90/426/EMÜ hobuslaste liikumist ja kolmandatest riikidest importimist reguleerivate loomatervishoiunõuete kohta, [1] viimati muudetud Austria, Soome ja Rootsi ühinemisaktiga, eriti selle artikli 15 punkti a ja artiklit 16, ning arvestades, et: Islandi veterinaarasutused on esitanud komisjonile kinnituse hobuste nakkava kehvveresuse puudumise kohta nende territooriumil; seepärast tuleks hobuslaste importimisel Islandilt lõpetada selle haiguse seroloogilise testi (Cogginsi testi) tegemine; Islandi veterinaarasutused peaksid siiski tõendama, et Island on ametlikult kõnealusest haigusest vaba; seepärast tuleks muuta komisjoni 5. veebruari 1993. aasta otsust 93/196/EMÜ loomatervishoiu nõuete ja veterinaarsertifikaatide kohta tapaloomadeks ettenähtud hobuslaste importimisel, [2] viimati muudetud otsusega 96/279/EÜ, [3] ja veebruari 1993. aasta otsust 93/197/EMÜ loomatervishoiu nõuete ja veterinaarsertifikaatide kohta registreeritud hobuslaste ning aretamiseks ja tootmiseks ettenähtud hobuslaste importimisel, [4] viimati muudetud otsusega 96/279/EÜ; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 1. Otsust 93/196/EMÜ muudetakse järgmiselt: a) I lisa III jao punkti j esimene taane asendatakse järgmisega: "— i) Cogginsi test hobuste nakkava kehvveresuse suhtes (3), või ii) sünnist saadik Islandil elanud hobuslaste puhul on tõendatud, et Island on ametlikult vaba hobuste nakkavast kehvveresusest. (3)"; b) II lisa III jao punkti j esimene taane asendatakse järgmisega: "— i) Cogginsi test hobuste nakkava kehvveresuse suhtes (4), või ii) sünnist saadik Islandil elanud hobuslaste puhul on tõendatud, et Island on ametlikult vaba hobuste nakkavast kehvveresusest. (4)". 2. Otsuse 93/197/EMÜ II lisa (Veterinaarsertifikaat A) III jao punkti j esimene taane asendatakse järgmisega: "— i) Cogginsi test hobuste nakkava kehvveresuse suhtes [5]; või ii) sünnist saadik Islandil elanud hobuslaste puhul on tõendatud, et Island on ametlikult vaba hobuste nakkavast kehvveresusest. [1] EÜT L 86, 6.4.1993, lk 7." . Artikkel 2 Käesolev otsus on adresseeritud liikmesriikidele. Brüssel, 18. detsember 1996 Komisjoni nimel komisjoni liige Franz Fischler [1] EÜT L 224, 18.8.1990, lk 42. [2] EÜT L 86, 6.4.1993, lk 7. [3] EÜT L 107, 30.4.1996, lk 1. [4] EÜT L 86, 6.4.1993, lk 16. [5] EÜT L 86, 6.4.1993, lk 7. --------------------------------------------------
Euroopa Liidu Teataja L 055 , 25/02/1997 Lk 0013 - 0013



Komisjoni otsus, 3. veebruar 1997, millega muudetakse otsust 94/360/EÜ füüsilise kontrolli sageduse vähendamise kohta teatavate kolmandatest riikidest imporditavate toodete partiide puhul vastavalt nõukogu direktiivile 90/675/EMÜ (EMPs kohaldatav tekst) (97/139/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 10. detsembri 1990. aasta direktiivi 90/675/EMÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, [1] viimati muudetud direktiiviga 96/43/EÜ, [2] eriti selle artikli 8 lõiget 3, ning arvestades, et: komisjoni 20. mai 1994. aasta otsus 94/360/EÜ füüsilise kontrolli sageduse vähendamise kohta teatavate kolmandatest riikidest imporditavate toodete partiide puhul vastavalt nõukogu direktiivile 90/675/EMÜ, [3] viimati muudetud otsusega 96/104/EÜ, [4] tuleks ajakohastada, pidades silmas veterinaarlepinguid käsitlevaid läbirääkimisi teatavate kolmandate riikidega ja arutelusid EMP lepingu raames; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 94/360/EÜ II lisale lisatakse järgmised taanded: "— Uus-Meremaa puhul kehtib sagedus, mis on ette nähtud nõukogu 17. detsembri 1996. aasta otsusega 97/131/EÜ Euroopa Ühenduse ja Uus-Meremaa vahelise, elusloomade ja loomsete saadustega kauplemise sanitaarmeetmeid käsitleva lepingu ajutist kohaldamist käsitleva kokkuleppe sõlmimise kohta kirjavahetuse teel, [1] EÜT L 57, 26.2.1997, lk 1. — Norra puhul on liikmesriikidel lubatud säilitada kontrollide sagedus alla I lisas sätestatud sageduse, — Islandi puhul on liikmesriikidel lubatud I lisas loetletud I, 2 ja II, 6 kategooria toodete puhul säilitada kontrollide sagedus alla I lisas sätestatud sageduse." Artikkel 2 Käesolev otsus on adresseeritud liikmesriikidele. Brüssel, 3. veebruar 1997 Komisjoni nimel komisjoni liige Franz Fischler [1] EÜT L 373, 31.12.1990, lk 1. [2] EÜT L 162, 1.7.1996, lk 1. [3] EÜT L 158, 25.6.1994, lk 41. [4] EÜT L 24, 31.1.1996, lk 31. --------------------------------------------------
Euroopa Liidu Teataja L 113 , 30/04/1997 Lk 0011 - 0011



Komisjoni otsus, 21. aprill 1997, ühtlustatud mõõtmismeetodite kohta, mille abil määratakse kindlaks dioksiinide ja furaanide massikontsentratsioon atmosfääri eralduvates heitmetes vastavalt ohtlike jäätmete põletamist käsitleva direktiivi 94/67/EÜ artikli 7 lõikele 2 (97/283/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 31. detsembri 1994. aasta direktiivi 94/67/EÜ ohtlike jäätmete põletamise kohta, [1] eriti selle artikli 7 lõiget 2, ning arvestades, et: direktiivi 94/67/EÜ artikli 7 lõike 2 kohaselt tuleb ühenduse tasandil artiklis 16 sätestatud korras teha kättesaadavaks ühtlustatud mõõtmismeetodid, mille abil määratakse kindlaks dioksiinide ja furaanide massikontsentratsioon atmosfääri eralduvates heitmetes; selle ülesande täitmisel abistab komisjoni direktiivi 94/67/EÜ artikli 16 alusel loodud komitee; käesolevas otsuses ettenähtud meetmed on kooskõlas eespool nimetatud komitee arvamusega, ON VASTU VÕTNUD KÄESOLEVA OTSUSE: Artikkel 1 Mõõtmismeetodid pr EN 1948 (juuni 1996) "Paiksete allikate heitmed: PCDDi/PCDFi massikontsentratsiooni määramine, 1. osa — proovi võtmine, 2. osa — eraldamine ja puhastamine, 3. osa — identifitseerimine ja kvantifitseerimine", koostanud Euroopa Standardikomitee (CEN) dioksiinide ja furaanide massikontsentratsiooni määramiseks atmosfääri eralduvates heitmetes, on direktiivi 94/67/EÜ artikli 7 lõikes 2 nimetatud ühtlustatud mõõtmismeetod. Eespool nimetatud viitenumber pr EN 1948 (juuni 1996) muutub standardiks EN 1948, kui CEN on selle lõplikult vastu võtnud. Artikkel 2 Käesolev otsus on adresseeritud liikmesriikidele. Brüssel, 21. aprill 1997 Komisjoni nimel komisjoni liige Ritt Bjerregaard [1] EÜT L 365, 31.12.1994, lk 34. --------------------------------------------------
Euroopa Liidu Teataja L 225 , 15/08/1997 Lk 0034 - 0034



Komisjoni otsus, 14. juuli 1997, mis käsitleb T102-testi (Streptococcus thermophilus T102) turuleviimist vastavalt nõukogu direktiivile 90/220/EMÜ (EMPs kohaldatav tekst) (97/549/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 23. aprilli 1990. aasta direktiivi 90/220/EMÜ geneetiliselt muundatud organismide tahtliku keskkonda viimise kohta, [1] viimati muudetud komisjoni direktiiviga 97/35/EÜ, [2] eriti selle artiklit 13, ning arvestades, et: direktiivi 90/220/EMÜ artiklitega 10-18 nähakse ette ühenduse menetlus, mille kohaselt võib liikmesriikide pädev asutus lubada turule viia geneetiliselt muundatud organisme sisaldavaid või geneetiliselt muundatud organismidest koosnevaid tooteid; Soome pädevale asutustele on esitatud taotlus sellise toote turuleviimiseks; Soome pädev asutus on asjakohase toimiku ja oma heakskiitva arvamuse komisjonile esitanud; teise liikmesriigi pädev asutus on kõnealuse toimiku kohta esitanud vastuväiteid; seepärast peab komisjon vastavalt direktiivi 90/220/EMÜ artikli 13 lõikele 3 tegema otsuse kõnealuse direktiivi artiklis 21 sätestatud korras; pärast direktiivi 90/220/EMÜ alusel esitatud vastuväidete ja toimikus esitatud teabe läbivaatamist on komisjon jõudnud järeldusele, et ei ole alust arvata, et plasmiid pMJ 763 l kloramfenikoolatsetüültransferaasi kodeeriva geeni lisamine Streptococcus thermophilus T102-le võiks mõjuda kahjulikult inimeste tervisele või keskkonnale; direktiivi 90/220/EMÜ artikli 11 lõikes 6 ja artikli 16 lõikes 1 sätestatakse täiendavad ohutusmeetmed juhuks, kui saadakse uut teavet tootega seotud riskide kohta; käesolevas otsuses ettenähtud meetmed on kooskõlas direktiivi 90/220/EMÜ artikli 21 kohaselt asutatud komitee arvamusega, ON VASTU VÕTNUD KÄESOLEVA OTSUSE: Artikkel 1 Ilma et see piiraks muude ühenduse õigusaktide kohaldamist, annab Soome pädev asutus loa viia turule järgmine toode, millest on teatanud Valio Oy (viitenumber C/FI/96–1NA): väikesed pudelid, mis sisaldavad sellist Streptococcus thermophilus T102 külmkuivatatud valmistist, mida on transformeeritud plasmiidiga pMJ 763, mis sisaldab sünteetilisi luxA, luxB geene, mis on pärit Xenorhabdus luminescens'ist, plasmiidist pVS2 pärinevat kloramfenikoolatsetüültransferaasi geen, mida reguleerib P45 laktokoki promootor ja Escherichia coli rrnB-st pärinev transkriptsiooni terminaator. Artikkel 2 Käesolev otsus on adresseeritud liikmesriikidele. Brüssel, 14. juuli 1997 Komisjoni nimel komisjoni liige Ritt Bjerregaard [1] EÜT L 117, 8.5.1990, lk 15. [2] EÜT L 169, 27.6.1997, lk 72. --------------------------------------------------
Euroopa Liidu Teataja L 256 , 19/09/1997 Lk 0013 - 0019



Komisjoni otsus, 27. mai 1997, mis käsitleb teatavate jäätmesektori direktiivide liikmesriikides rakendamise aruannete küsimustikke (nõukogu direktiivi 91/692/EMÜ rakendamine) (97/622/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 23. detsembri 1991. aasta direktiivi 91/692/EMÜ teatavate keskkonnaalaste direktiivide rakendamisaruannete standardiseerimise ja ratsionaliseerimise kohta, [1] eriti selle artikleid 5 ja 6 ning VI lisa, võttes arvesse nõukogu 15. juuli 1975. aasta direktiivi 75/442/EMÜ jäätmete kohta, [2] viimati muudetud direktiiviga 96/350/EMÜ, [3] võttes arvesse nõukogu 12. detsembri 1991. aasta direktiivi 91/689/EMÜ ohtlike jäätmete kohta, [4] viimati muudetud direktiiviga 94/31/EÜ, [5] võttes arvesse Euroopa Parlamendi ja nõukogu 20. detsembri 1994. aasta direktiivi 94/62/EÜ pakendite ja pakendijäätmete kohta [6] ning arvestades, et: direktiivi 91/689/EMÜ artikli 8 lõikes 1 nõutakse, et liikmesriigid edastaksid komisjonile teavet selle direktiivi rakendamise kohta direktiivi 75/442/EMÜ artikli 16 lõikes 1 sätestatud aruannetega; direktiivi 94/62/EÜ artiklis 17 nõutakse, et liikmesriigid edastaksid komisjonile teavet selle direktiivi rakendamise kohta vastavalt direktiivi 91/692/EMÜ artiklile 5; direktiivi 75/442/EMÜ artikkel 16 on asendatud direktiivi 91/692/EMÜ artikliga 5, milles nõutakse, et liikmesriigid edastaksid komisjonile teatavate ühenduse direktiivide rakendamist käsitleva teabe sektori aruande kujul; see aruanne tuleb esitada kas küsimustike või vormide alusel, mille koostab komisjon direktiivi 91/692/EMÜ artiklis 6 sätestatud korras; esimene sektori aruanne hõlmab ajavahemikku 1998—2000 (viimane kaasa arvatud); käesoleva otsusega ettenähtud meetmed on kooskõlas eespool mainitud direktiivi artikli 6 kohaselt moodustatud komitee arvamusega, ON VASTU VÕTNUD KÄESOLEVA OTSUSE: Artikkel 1 Käesolevaga võetakse vastu siinsele otsusele lisatud küsimustikud, mis on seotud direktiividega 91/689/EMÜ ja 94/62/EÜ. Artikkel 2 Liikmesriigid kasutavad neid küsimustikke direktiivi 91/692/EMÜ artikli 5 ja direktiivi 94/62/EÜ kohaselt komisjonile esitatavate sektori aruannete koostamise alusena. Artikkel 3 Käesolev otsus on adresseeritud liikmesriikidele. Brüssel, 27. mai 1997 Komisjoni nimel komisjoni liige Ritt Bjerregaard [1] EÜT L 377, 31.12.1991, lk 48. [2] EÜT L 194, 25.7.1975, lk 39. [3] EÜT L 135, 6.6.1996, lk 32. [4] EÜT L 377, 31.12.1991, lk 20. [5] EÜT L 168, 2.7.1994, lk 28. [6] EÜT L 365, 31.12.1994, lk 10. -------------------------------------------------- LISA KÜSIMUSTIKE NIMEKIRI 1. Nõukogu 12. detsembri 1991. aasta direktiiviga 91/689/EMÜ (ohtlike jäätmete kohta, [1] viimati muudetud direktiiviga 94/31/EÜ [2]) seotud küsimustik. 2. Euroopa Parlamendi ja nõukogu 20. detsembri 1994. aasta direktiiviga 94/62/EÜ (pakendite ja pakendijäätmete kohta) [3] seotud küsimustik. [1] EÜT L 377, 31.12.1991, lk 20. [2] EÜT L 168, 2.7.1994, lk 28. [3] EÜT L 365, 31.12.1994, lk 10. --------------------------------------------------
Euroopa Liidu Teataja L 295 , 29/10/1997 Lk 0037 - 0038



Komisjoni otsus, 14. oktoober 1997, mis käsitleb elusloomade, värske liha ja lihatoodete importimist Jugoslaavia Liitvabariigist ja Gröönimaalt ning millega muudetakse nõukogu otsust 79/542/EMÜ (EMPs kohaldatav tekst) (97/736/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 12. detsembri 1972. aasta direktiivi 72/462/EMÜ tervishoiu ja veterinaarinspektsiooni probleemide kohta veiste, sigade ning värske liha ja lihatoodete impordil kolmandatest riikidest, [1] viimati muudetud direktiiviga 96/91/EÜ, [2] eriti selle artiklit 3, ning arvestades, et: nõukogu otsuses 79/542/EMÜ, [3] viimati muudetud komisjoni otsusega 97/160/EÜ, [4] koostatakse loetelu kolmandate riikide kohta, millest liikmesriigid lubavad importida veiseid, sigu, hobuslasi, lambaid, kitsi, värsket liha ja lihatooteid; ühenduse veterinaarkontrolli tulemusena on ilmnenud, et Jugoslaavia Liitvabariigis toimib hästi struktureeritud ja organiseeritud veterinaarteenistus; on esitatud jääke käsitlev kava ja liikmesriigid on selle heaks kiitnud; Jugoslaavia Liitvabariigis vaktsineeritakse sigu sigade katku vastu; aeg-ajalt esineb sigade katku puhanguid; seepärast ei tohiks lubada kõnealusest riigist sigasid importida; Jugoslaavia Liitvabariik tuleks lisada nende kolmandate riikide loetellu, millest liikmesriigid lubavad importida veiseid, hobuslasi, lambaid, kitsi, värsket liha ja lihatooteid; Gröönimaa tuleks lisada nende kolmandate riikide loetellu, millest liikmesriigid lubavad importida lambaid ja kitsi; otsust 79/542/EMÜ tuleks vastavalt muuta; veiste, sigade, hobuslaste, lammaste, kitsede, värske liha ja lihatoodete impordi suhtes kohaldatavad loomatervishoiu erinõuded ja veterinaarsertifikaadid sätestatakse muudes otsustes, lähtudes asjaomase kolmanda riigi loomade tervislikust seisundist; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 1. Liikmesriigid lubavad importida Jugoslaavia Liitvabariigist: a) elusloomi, v.a sigu; b) värsket veise-, lamba-, kitse-, sea- ja kabjaliste liha ning c) lihatooteid. 2. Liikmesriigid lubavad importida Gröönimaalt lambaid ja kitsi. 3. Lõigetes 1 ja 2 nimetatud impordi puhul tuleb järgida asjakohaseid loomade ja inimeste tervisekaitse nõudeid. Artikkel 2 Otsuse 79/542/EMÜ lisa I osa muudetakse järgmiselt: 1) vastavalt ISO-koodi alfabeetilisele järjekorrale lisatakse järgmine rida: "FY | Jugoslaavia Liitvabariik | x | x | x | x | x | x | x | x | o | x | (1) | | | XR" | 2) rida "GL | Gröönimaa | x | x | o | x | x | x | o | o | o | x | (1) | | | XR" | asendatakse reaga: "GL | Gröönimaa | x | x | o | x | x | x | o | x | o | x | (1) | | | XR" | Artikkel 3 Käesolev otsus on adresseeritud liikmesriikidele. Brüssel, 14. oktoober 1997 Komisjoni nimel komisjoni liige Franz Fischler [1] EÜT L 302, 31.12.1972, lk 28. [2] EÜT L 13, 16.1.1997, lk 26. [3] EÜT L 146, 14.6.1979, lk 15. [4] EÜT L 62, 4.3.1997, lk 39. --------------------------------------------------
Euroopa Liidu Teataja L 164 , 21/06/1997 Lk 0042 - 0043



Komisjoni otsus, 6. juuni 1997, millega kehtestatakse ühendusse toodavate loomade ja loomsete toodete andmebaaside miinimumandmed (EMPs kohaldatav tekst) (97/394/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 13. juuli 1992. aasta otsust 92/438/EMÜ veterinaarse impordikorra (Shift-projekt) arvutistamise kohta, millega muudetakse direktiive 90/675/EMÜ, 91/496/EMÜ, 91/628/EMÜ ja otsust 90/424/EMÜ ning tunnistatakse kehtetuks otsus 88/192/EMÜ, [1] viimati muudetud Austria, Soome ja Rootsi ühinemisaktiga, eriti selle artiklit 12, ning arvestades, et: otsuse 92/438/EMÜ III lisa punkti 1 kohaldamisel tuleks kõigepealt kehtestada nende andmebaaside miinimumandmed, mida liikmesriigid peavad nende territooriumile toodud loomade ja loomsete toodete kohta; iga liikmesriik võib registreerida lisaandmeid oma territooriumile toodavate loomade ja loomsete toodete kohta, mida ta peab asjakohaseks; muud tehnilised nõuded kehtestatakse hiljem Shift-projekti jooksvate uuringute alusel; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Liikmesriikide poolt nende territooriumile toodavate loomade ja loomsete toodete andmebaasi sisestatavad miinimumandmed on sätestatud käesoleva otsuse lisas. Artikkel 2 Käesolev otsus on adresseeritud liikmesriikidele. Brüssel, 6. juuni 1997 Komisjoni nimel komisjoni liige Franz Fischler [1] EÜT L 243, 25.8.1992, lk 27. -------------------------------------------------- LISA MIINIMUMANDMED LOOMADE JA LOOMSETE TOODETE KOHTA 1. Piiripunkti tõend Piiripunkti nimi ja kood (ANIMO) 2. Partii tõend a) Kaupade laad ja kood (ANIMO) b) Number/kogus/ühikud c) B lisa number d) Kolmas päritoluriik (ISO-kood) e) Päritoluettevõtte nimi ja loanumber f) Sihtliikmesriik/päritoluriik (ISO-kood) 3. Tehtud kontroll a) Dokumentide kontroll (jah/ei/ei vasta nõuetele) b) Identsuskontroll (jah/ei/ei vasta nõuetele) c) Füüsiline kontroll (jah/ei/ei vasta nõuetele) d) Laboratoorne uuring (jah/ei/ei vasta nõuetele) 4. Tulemused a) Lubatud (kuupäev) b) Tagasi saadetud (kuupäev) c) Hävitatud (kuupäev) d) Töödeldud (kuupäev) --------------------------------------------------
Euroopa Liidu Teataja L 345 , 16/12/1997 Lk 0052 - 0052



Nõukogu otsus, 11. detsember 1997, millega sätestatakse ühenduse seisukoha vastuvõtmise kord tolliliidu ühiskomitees, mis on asutatud EÜ-Türgi assotsiatsiooninõukogu otsusega 1/95 tolliliidu lõppetapi rakendamise kohta (97/833/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113, võttes arvesse komisjoni ettepanekut [1], võttes arvesse Euroopa Parlamendi arvamust [2] ning arvestades, et: EÜ-Türgi assotsiatsiooninõukogu otsusega 1/95 [3] loodi tolliliidu ühiskomitee; kõnealusel komiteel on volitused esitada assotsiatsiooninõukogule soovitusi ning õigus võtta vastu otsuseid kõnealuse otsusega ettenähtud juhtudel; Ühiskomitee tegevuse jaoks on vajalik sätestada ühisseisukohtade vastuvõtmise reeglid, mille põhjal võib ühendus, mida esindab ühiskomitees komisjon, võtta enesele Türgi suhtes kohustusi; ühiskomitee ülesandeks on kindlustada tolliliidu nõuetekohane toimimine ja vaba kaubavahetus lepinguosaliste vahel; ühenduse poolt vastu võetavad ühisseisukohad kuuluvad asutamislepingu artikli 113 kohaldamisalasse ja reeglina tuleks kohaldada kõnealuses artiklis sätestatud korda; siiski on vajalik hoolitseda selle eest, et ühendus võtaks vastu ühenduse õigusaktide kohaldamisega, seotud tehniliste muudatustega või konkurentsivastase käitumise hindamisega seotud ühisseisukohad, ON VASTU VÕTNUD KÄESOLEVA OTSUSE: Artikkel 1 Vastavalt artiklile 2 võtab nõukogu komisjoni ettepanekul ja kvalifitseeritud häälteenamusega vastu ühenduse seisukoha tolliliidu ühiskomitees. Artikkel 3 Ühenduse võetud seisukoha kiidab komisjon heaks, kui nimetatud seisukoht on seotud tavalise õigusaktide ülevõtmisega tolliliitu, vajadusel tehniliste muudatuste või konkurentsivastase käitumise hindamisega. Komisjoni iga-aastasest aruandest tolliliidu rakendamise kohta saab Euroopa Parlament teavet ühiskomitee võetud otsuste kohta. Artikkel 3 Käesolev otsus avaldatakse Euroopa Ühenduste Teatajas. Brüssel, 11. detsember 1997 Nõukogu nimel eesistuja M. Delvaux-Stehres [1] EÜT C 84, 21.3.1996, lk 14. [2] Arvamus on esitatud 18. novembril 1997 (Euroopa Ühenduste Teatajas seni avaldamata). [3] EÜT C 35, 13.2.1996, lk 1. --------------------------------------------------